**Joonas Aleksanteri Nättinen** (s. 3. tammikuuta 1991 Jämsä) on suomalainen jääkiekkohyökkääjä ja olympiavoittaja, joka pelaa Ruotsin SHL-liigan HV71:ssä. Hän on pelipaikaltaan keskushyökkääjä, mutta Nättinen osaa pelata myös laidassa. Hän laukoo oikealta.

Ura
---

### Seuraura

Jämsäläislähtöinen Nättinen on jyväskyläläisen JYPin kasvatti. Kaudella 2006–2007 hän voitti B-nuorten mestaruuden. Nättinen sijoittui kaudella 2007–2008 tehoilla 14+34=48 B-nuorten SM-sarjan pistepörssissä neljänneksi sekä syöttöpörssissä toiseksi KalPan Jaakko Rissasen jälkeen.

Nättinen siirtyi kaudeksi 2008–2009 Espoo Bluesiin, jonka kanssa hän teki kolmivuotisen SM-liigasopimuksen toukokuussa 2008. Nättinen debytoi SM-liigassa 16. lokakuuta 2008 ja pelasi kaikkiaan 14 runkosarjaottelua ilman tehopisteitä, mutta jäähyminuutteja tuli neljä. Hän edusti Bluesia myös Mestarien liigassa viiden ottelun verran tehopistein 1+1=2. Nättisen kausi kului suurimmaksi osaksi seuran A-nuorissa, joiden paras syöttäjä ja kolmanneksi paras pistemies hän oli tehoilla 9+29=38. Nättinen voitti niiden päätteeksi A-nuorten Suomenmestaruuden. Nättinen pelasi kauden aikana myös viisi Mestis-ottelua alle 20-vuotiaiden maajoukkueessa tehoilla 2+2=4.

Montreal Canadiens varasi Nättisen kolmannella kierroksella 65. pelaajana NHL:n varaustilaisuudessa 2009. Kaudella hän oli 2009–2010 pienessä roolissa Bluesissa ja haki toisinaan pelituntumaa A-nuorista ja Mestiksestä. Tammikuussa 2010 Nättinen siirtyi aluksi kolmen ottelun lainalle Kajaanin Hokkiin, joiden jälkeen hänen lainapestiään jatkettiin Mestiksen runkosarjan loppuun. Nättinen pelasi kauden aikana Mestistä myös alle 20-vuotiaiden maajoukkueessa. Hän teki joukkueesta eniten pisteitä tekemällä seitsemässä ottelussa kahdeksan syöttöpistettä. Yhteensä Nättinen teki Mestiksessä 17 runkosarjaottelussa tehot 2+10=12. Bluesin SM-liigajoukkueessa Nättinen pelasi tulokaskaudellaan 23 runkosarjaottelua tehopistein 0+3=3 sekä yhden playoff-ottelun.

Nättinen sai akillesjännevamman jo ennen kauden 2010–2011 alkua syyskuussa 2010, joka piti hänet sivussa joulukuun alkuun saakka. Nättinen pelasi 11 ottelua Bluesissa ilman tehopisteitä, kunnes seura lainasi hänet siirtorajan kynnyksellä tammikuun 2011 lopulla loppukaudeksi Hämeenlinnan Pallokerhoon. Siirron taustalla oli pieneksi jäänyt rooli Bluesissa. HPK:ssa Nättinen merkittiin jo hänen ensimmäisessä 1. helmikuuta 2011 pelatussa ottelussaan Jokereita vastaan joukkueen ykkössentteriksi laidoilleen Miikka Männikkö ja Juuso Puustinen keskelle.

Toukokuussa 2011 Nättinen teki kolmivuotisen NHL-tulokassopimuksen Montreal Canadiensin kanssa. Hän siirtyi seuran organisaatioon kaudeksi 2011–2012, jonka Nättinen pelasi AHL:n Hamilton Bulldogsissa. Hänen tulokaskautensa toi siellä 63 runkosarjaottelussa tehot 11+10=21. Nättinen valittiin AHL:n viikon pelaajaksi 19. helmikuuta 2012. Hän teki kyseisen viikon aikana tehot 4+1=5. Kaudella 2012–2013 Nättinen jakoi lukemalla +6 Bulldogsin sisäisen tehotilaston voiton Philippe Lefebvren kanssa.

Kaudella 2013–2014 Nättinen pelasi ensimmäisen ja toistaiseksi ainoaksi jääneen NHL-ottelunsa 18. tammikuuta 2014, kun hänen edustamansa Montreal Canadiens hävisi Toronto Maple Leafsille lukemin 3–5. Nättinen pelasi debyytissään kaksi vaihtoa ja hän peliaikaa 1.45 minuuttia, mutta Nättinen lähetettiin heti ottelun jälkeen takaisin farmijoukkue Hamilton Bulldogsiin. Kolmen Canadiensin organisaatiossa viettämänsä vuoden jälkeen hän siirtyi kaudeksi vuoden mittaisella sopimuksella Ruotsiin ja SHL-joukkue MODO Hockeyn riveihin.

Kaudeksi 2015–2016 Nättinen palasi kaksivuotisella sopimuksella kasvattajaseuraansa JYPiin. Hän teki liigauransa avausmaalin kauden toisella kierroksella 12. syyskuuta 2015 Porin Ässiä vastaan, jolloin Nättinen viimeisteli JYPille 2–0-lukemat tyhjään maaliin. Nättisen ensimmäinen maalivahdin taakse tekemä maali syntyi 2. lokakuuta 2015 ylivoimalla KooKoon Juha Järvenpään taakse, jolloin hänen osumansa jäi JYPin 3–0-voittoon päättyneen ottelun ratkaisumaaliksi. Kaikkiaan Nättinen teki kauden aikana 46 runkosarjaottelussa tehot 9+12=21 ja 13 playoff-ottelussa tehot 2+2=4. Viidessä CHL-ottelussa hän teki tehot 3+1=4 ja oli JYPin paras maalintekijä.

Nättinen voitti kauden 2016–2017 päätteeksi voitti kauden päätteeksi SM-pronssia. Mestarien liigassa hän jakoi JYPin sisäisen pistepörssin voiton kolmen muun pelaajan kanssa tehoilla 2+3=5. Marraskuussa 2016 Nättinen teki JYPin kanssa kaksivuotisen sopimuksen, joka sisältää option ulkomaille siirtymisestä. Kaudella 2017–2018 hän teki SM-liigan yhden kauden piste-ennätyksensä tehoilla 13+27=40. Nättinen teki liigauransa ensimmäisen kypärätempun 26. tammikuuta 2018 vieraissa Turun Palloseuraa vastaan JYPin voitettua ottelun murskalukemin 1–7. Harry Jaakkola valitsi hänet ottelun Alumnien tähtien ykköstähdeksi. Nättinen ratkaisi JYPille kauden aikana myös CHL:n mestaruuden 6. helmikuuta 2018 vieraissa ruotsalaista Växjö Lakers HC:tä vastaan, kun hänen kolmannessa erässä syntynyt avausmaalinsa jäi JYPin 0–2-voittoon päättyneen ottelun voittomaaliksi.

Kaudeksi 2018–2019 Nättinen käytti JYP-sopimuksensa option ulkomaille siirtymisestä ja hän siirtyi vuoden mittaisella sopimuksella KHL-joukkue Neftehimik Nižnekamskiin. Nättinen muodosti joukkueessa pitkään Neftehimikin ykkösketjun yhdessä maanmiestensä Mikael Ruohomaan sekä hänen kanssaan edellisellä kaudella JYPissäkin pelanneen Juuso Puustisen kanssa. Nättinen oli lopulta joukkueen toiseksi paras maalintekijä ja kolmanneksi paras pistemies tehoilla 16+12=28. Kaudeksi 2019–2020 hän siirtyi jatkamaan KHL-uraansa vuoden mittaisella sopimuksella Vitjaz Podolskin riveihin. 27. tammikuuta 2020 ottelussa Severstal Tšerepovetsia vastaan Nättinen onnistui tekemään kypärätempun.

Kesällä 2020 Nättinen oli *Watson*-uutissivuston mukaan siirtymässä Sveitsiin National Leaguen SCL Tigersiin, mutta elokuussa hänen vahvistettiin lopulta siirtyvän kaudeksi 2020–2021 vuoden mittaisella sopimuksella Severstal Tšerepovetsiin. Kesäkuussa 2021 Nättinen teki seuran kanssa vuoden mittaisen jatkosopimuksen. Hän oli kaudella 2021–2022 joukkueen neljänneksi paras pistemies tehoilla 9+10=19. Pudotuspeleissä Nättinen jakoi tehoilla 4+3=7 Severstalin sisäisen piste- ja maalipörssin voiton Daniil Vovtšenkon kanssa.

Kaudeksi 2022–2023 Nättinen siirtyi kaksivuotisella sopimuksella SHL:n nousijajoukkue HV71:een.

### Maajoukkueura

Nättinen edusti Suomea Pekingin olympiakisoissa 2022, jolloin hän voitti kultaa. Nättinen nimettiin alun perin joukkueen varapelaajaksi, mutta hänelle vapautui paikka kisajoukkueesta Joonas Kemppaisen jouduttua jättämään turnauksen väliin koronavirustartunnan vuoksi. Yhteensä Nättinen on pelannut 33 A-maaottelua tehopistein 2+7=9. Hän teki A-maajoukkuedebyyttinsä 17. joulukuuta 2015 Channel One Cupin Prahassa pelatussa avausottelussa Tšekkiä vastaan. Nättisen ensimmäinen A-maajoukkuemaali syntyi 13. helmikuuta 2016 Tukholman Hovetissa pelatussa toisessa kaksoismaaottelussa Ruotsia vastaan. Hän putosi viimeisten joukossa vuoden 2019 MM-kisajoukkueesta.

Nättinen pelasi myös alle 20-vuotiaiden MM-kilpailuissa kolme kertaa vuosina 2009, 2010 ja 2011. Vuoden 2009 turnauksessa hänet valittiin Venäjää vastaan pelatun alkulohkon ottelun päätteeksi Suomen ottelun parhaaksi pelaajaksi. Nättisen vuoden 2011 turnauksessa tehdyt kaikki kolme maalia olivat Suomen avausmaaleja. Hänet valittiin turnauksen joukkueensa yhdeksi kolmesta parhaasta pelaajasta. Nättinen valittiin myös Sveitsiä vastaan pelatun alkulohkon ottelun päätteeksi Suomen ottelun parhaaksi pelaajaksi.

Nättinen pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus päättyi pronssiin. Hän pelasi myös Ivan Hlinkan muistoturnauksessa vuosina 2007 ja 2008 voittaen ensimmäisessä turnauksessa hopeaa. Nättinen pelasi myös World U-17 Hockey Challengessa vuonna 2008.

Pelityyli
---------

Elite Prospects -sivuston Matias Strozykin mukaan Nättinen osaa pelata monipuolisesti eri hyökkääjän rooleja ja hänet on tunnettu hyvänä aloittajana.

Muuta
-----

Joonas Nättisen veljet Jussi ja Julius sekä heidän serkkunsa Topi ovat myös jääkiekkoilijoita.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | JYP | A-SM | 8 | 0 | 2 | 2 | 2 | 3 | 0 | 2 | 2 | 2 | U18 | 6 | 2 | 2 | 4 | 8 |
| 2008–2009 | Blues | A-SM | 30 | 9 | 29 | 38 | 6 | 10 | 3 | 10 | 13 | 4 | U18 | 6 | 1 | 3 | 4 | 6 |
|  | Blues | SM-liiga | 14 | 0 | 0 | 0 | 4 | – | – | – | – | – | JMM | 6 | 1 | 2 | 3 | 0 |
|  | Suomi U20 | Mestis | 5 | 2 | 2 | 4 | 0 | – | – | – | – | – |
| 2009–2010 | Blues | A-SM | 11 | 7 | 6 | 13 | 2 | – | – | – | – | – | JMM | 6 | 0 | 4 | 4 | 4 |
|  | Blues | SM-liiga | 23 | 0 | 3 | 3 | 4 | 1 | 0 | 0 | 0 | 0 |
|  | Suomi U20 | Mestis | 7 | 0 | 8 | 8 | 6 | – | – | – | – | – |
|  | Hokki | Mestis | 10 | 2 | 2 | 4 | 4 | – | – | – | – | – |
| 2010–2011 | Blues | A-SM | 2 | 0 | 2 | 2 | 0 | – | – | – | – | – | JMM | 6 | 3 | 0 | 3 | 2 |
|  | Blues | SM-liiga | 11 | 0 | 0 | 0 | 6 | – | – | – | – | – |
|  | Suomi U20 | Mestis | 2 | 0 | 0 | 0 | 0 | – | – | – | – | – |
|  | HPK | SM-liiga | 10 | 0 | 2 | 2 | 6 | 1 | 0 | 1 | 1 | 0 |
| 2011–2012 | Hamilton Bulldogs | AHL | 63 | 11 | 10 | 21 | 30 | – | – | – | – | – |
| 2012–2013 | Hamilton Bulldogs | AHL | 24 | 5 | 4 | 9 | 8 | – | – | – | – | – |
| 2013–2014 | Montreal Canadiens | NHL | 1 | 0 | 0 | 0 | 0 | – | – | – | – | – |
|  | Hamilton Bulldogs | AHL | 69 | 8 | 7 | 15 | 22 | – | – | – | – | – |
| 2014–2015 | MODO Hockey | SHL | 55 | 7 | 11 | 18 | 38 | – | – | – | – | – |
| 2015–2016 | JYP | SM-liiga | 46 | 9 | 12 | 21 | 16 | 13 | 2 | 2 | 4 | 8 |
| 2016–2017 | JYP | SM-liiga | 46 | 8 | 23 | 31 | 51 | 15 | 3 | 4 | 7 | 6 |
| 2017–2018 | JYP | SM-liiga | 49 | 13 | 27 | 40 | 35 | 6 | 1 | 4 | 5 | 0 |
| 2018–2019 | Neftehimik Nižnekamsk | KHL | 54 | 16 | 12 | 28 | 46 | – | – | – | – | – |
| 2019–2020 | Vitjaz Podolsk | KHL | 50 | 9 | 12 | 21 | 23 | 3 | 0 | 0 | 0 | 4 |
| 2020–2021 | Severstal Tšerepovets | KHL | 35 | 5 | 15 | 20 | 10 | 3 | 1 | 0 | 1 | 4 |
| 2021–2022 | Severstal Tšerepovets | KHL | 43 | 9 | 10 | 19 | 22 | 6 | 4 | 3 | 7 | 15 | OK | 6 | 0 | 3 | 3 | 0 |
| 2022–2023 | HV71 | SHL | 23 | 3 | 3 | 6 | 6 | – | – | – | – | – |
| 6 kautta | yhteensä | SM-liiga | 196 | 30 | 67 | 97 | 122 | 36 | 6 | 11 | 17 | 14 |
| 4 kautta | yhteensä | KHL | 182 | 39 | 49 | 88 | 101 | 12 | 5 | 3 | 8 | 23 |
| 3 kautta | yhteensä | AHL | 156 | 24 | 21 | 45 | 60 | – | – | – | – | – |
| 2 kautta | yhteensä | SHL | 78 | 10 | 14 | 24 | 44 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joonas Nättinen**.
* Joonas Nättinen The Internet Hockey Databasessa (englanniksi)
* Joonas Nättinen Eurohockey-sivustolla (englanniksi)
* Joonas Nättinen Legends of Hockey -sivustolla (englanniksi)
* Joonas Nättinen *Elite Prospects*. Everysport Media Group AB.  (englanniksi)

### Viitteet

1. ↑  JYP *facebook.com*.  17.12.2015. JYP Jyväskylä Oy. Viitattu 30.3.2018. (englanniksi)
2. ↑  Urheilukoulun 3/10 saapumiserän urheilijat valittu  30.4.2010. Urheilukouluntuki. Viitattu 25.3.2016.
3. 1 2 3 4 5 6 7 8 9 10 11  Joonas Nättinen *Elite Prospects*. Everysport Media Group AB.  (englanniksi)
4. ↑  Elite Prospects - U18 SM-sarja Stats 2007-2008 *eliteprospects.com*. Everysport Media Group AB. Viitattu 6.5.2019. (englanniksi)
5. ↑  Sami Blomqvist jatkaa Bluesissa *Jatkoaika.com*.  11.5.2008. Jatkoaika r.y. Viitattu 1.2.2011.
6. ↑  Elite Prospects - Blues U20 *eliteprospects.com*. Everysport Media Group AB. Viitattu 6.5.2019. (englanniksi)
7. ↑  Joonas Nättinen lainalle Hokkiin *Jatkoaika.com*.  21.1.2010. Jatkoaika r.y. Viitattu 18.2.2010.
8. ↑  Joonas Nättinen jatkaa Hokissa *Jatkoaika.com*.  28.1.2010. Jatkoaika r.y. Viitattu 1.2.2011.
9. ↑  Nöyränen Bluesin testiin, Nättinen sairastuvalle *Jatkoaika.com*.  8.9.2010. Jatkoaika r.y. Viitattu 1.2.2011.
10. ↑  Nättinen loppukaudeksi Hämeenlinnaan *Jatkoaika.com*.  31.1.2011. Jatkoaika r.y. Viitattu 1.2.2011.
11. ↑  Salomäki, Altti: Jokereiden tasaisuus riitti voittoon *Jatkoaika.com*.  1.2.2011. Jatkoaika r.y. Viitattu 13.5.2022.
12. ↑  Canadiens sign centreman Joonas Nattinen to a three-year contract *nhl.com/canadiens*.  26.5.2011. MONTREAL:  Montreal Canadiens. Viitattu 27.5.2011. (englanniksi)
13. ↑  Joonas Nättinen Montrealin organisaatioon *Jatkoaika.com*.  26.5.2011. Jatkoaika r.y. Viitattu 27.5.2011.
14. ↑  JYP-kasvatti viikon pelaaja AHL:ssä *is.fi*.  23.2.2012. Sanoma Media Finland Oy. Viitattu 2.11.2013.
15. ↑  Elite Prospects - Hamilton Bulldogs *eliteprospects.com*. Everysport Media Group AB. Viitattu 13.5.2022. (englanniksi)
16. ↑  Montreal Canadiens at Toronto Maple Leafs Box Score — January 18, 2014 *Hockey-Reference.com*.  18.1.2014. Sports Reference LLC. Viitattu 6.5.2019. (englanniksi)
17. ↑  Lund, Sakari: Nättinen debytoi NHL:ssä - ja palaa farmiin *yle.fi*.  19.1.2014. Yleisradio Oy. Viitattu 6.5.2019.
18. ↑  Edlund, Patrick: Joonas Nättinen klar för MODO Hockey *modohockey.se*.  3.6.2014. MODO Elithockey AB. Viitattu 9.11.2014. (ruotsiksi)
19. ↑  Nättinen palaa Pohjois-Amerikasta Eurooppaan *Jatkoaika.com*.  3.6.2014. Jatkoaika r.y. Viitattu 9.11.2014.
20. ↑  JYPille nippu uusia pelaajia – Nättinen palaa Jyväskylään *Jatkoaika.com*.  21.4.2015. Jatkoaika r.y. Viitattu 25.4.2015.
21. ↑  Otteluseuranta *liiga.fi*.  12.9.2015. Jääkiekon SM-liiga Oy. Viitattu 19.4.2016.
22. ↑  Otteluseuranta *liiga.fi*.  2.10.2015. Jääkiekon SM-liiga Oy. Viitattu 19.4.2016.
23. ↑  Elite Prospects - JYP *eliteprospects.com*. Everysport Media Group AB. Viitattu 6.5.2019. (englanniksi)
24. ↑  Elite Prospects - JYP *eliteprospects.com*. Everysport Media Group AB. Viitattu 6.5.2019. (englanniksi)
25. ↑  JYP jatkosopimuksiin Nättisen ja Turkulaisen kanssa *Jatkoaika.com*.  17.11.2016. Jatkoaika r.y. Viitattu 17.11.2016.
26. ↑  Otteluseuranta *liiga.fi*.  26.1.2018. Jääkiekon SM-liiga Oy. Viitattu 27.1.2018.
27. ↑  Korkalainen, Jere: Nättinen mestaruusmaalistaan: "Tuntui huikealta" *Jatkoaika.com*.  7.2.2018. Jatkoaika r.y. Viitattu 30.3.2018.
28. ↑  KHL houkutteli ensi kaudeksi useita Liiga-tähtiä − Kärpät kärsii Junttilan, Bertrandin ja Ruohomaan menetyksistä *Jatkoaika.com*.  2.5.2018. Jatkoaika r.y. Viitattu 3.5.2018.
29. ↑  Suopuro, Micke; Saarinen, Joska: Suomalainen superketju dominoi KHL:ssä ja yrittää samaa nyt Leijonissa: "Olemme lähteneet siitä, että pahin mitä voi tapahtua on potkut" *yle.fi*.  8.11.2018. Yleisradio Oy. Viitattu 6.5.2019.
30. ↑  Elite Prospects - Neftekhimik Nizhnekamsk *eliteprospects.com*. Everysport Media Group AB. Viitattu 6.5.2019. (englanniksi)
31. ↑  Joonas Nättinen ja Ville Lajunen jatkavat KHL:ssä − Vitjaz uusi osoite *Jatkoaika.com*.  2.5.2019. Jatkoaika r.y. Viitattu 6.5.2019.
32. ↑  Oksanen, Nico: Joonas Nättinen iski hattutempun KHL:ssä – Vitjazille arvokas voitto *Jatkoaika.com*.  27.1.2020. Jatkoaika r.y. Viitattu 13.5.2022.
33. ↑  Leinonen, Otto: Huhumylly pyörii: Voisiko Jesse Puljujärvi lähteä Sveitsiin? *iltalehti.fi*.  26.7.2020. Alma Media Suomi Oy. Viitattu 13.5.2022.
34. ↑  Leppänen, Marko: Suomalaishyökkääjä vaihtaa jälleen seuraa KHL:ssä *MTVuutiset.fi*.  8.8.2020. Telia Company AB. Viitattu 13.5.2022.
35. ↑  Koski, Matti: Joonas Nättisen KHL-ura jatkuu tutussa osoitteessa − hyökkääjä teki vuoden jatkosopimuksen Severstalin kanssa *Jatkoaika.com*.  27.6.2021. Jatkoaika r.y. Viitattu 13.5.2022.
36. ↑  Elite Prospects - Severstal Cherepovets *eliteprospects.com*. Everysport Media Group AB. Viitattu 13.5.2022. (englanniksi)
37. ↑  Tallskog, Mika: Suomalaisten virta SHL:ään jatkuu – Joonas Nättinen HV71:n riveihin *Jatkoaika.com*.  3.6.2022. Jatkoaika r.y. Viitattu 3.6.2022.
38. ↑  Kuisma, Lassi: Jukka Jalonen ehti jo soittaa Joonas Nättiselle, että tämä ei mahdu olympialaisiin – kohtalo puuttui peliin: "Jukka sen minulle siellä lupasi" *iltalehti.fi*.  17.2.2022. Alma Media Suomi Oy. Viitattu 13.5.2022.
39. ↑  Tilanne 20.2.2022
40. ↑  CZE – FIN (Line Up) *stats.swehockey.se*.  17.12.2015. Svenska Ishockeyförbundet. Viitattu 30.3.2018. (englanniksi)
41. ↑  SWE – FIN (4–2) *stats.swehockey.se*.  13.2.2016. Svenska Ishockeyförbundet. Viitattu 30.3.2018. (englanniksi)
42. ↑  Knuuttila, Mikko: Leijonien MM-kisajoukkue julki – mukaan kolme Kärppien pelaajaa *is.fi*.  5.5.2019. Sanoma Media Finland Oy. Viitattu 6.5.2019.
43. ↑  BEST PLAYERS PER GAME (pdf)  6.1.2009. IIHF.  Arkistoitu 5.1.2016. Viitattu 17.11.2016. (englanniksi)
44. ↑  Nuorten MM-kisat: Joonas Nättinen erikoistuu avausmaaleihin *is.fi*.  30.12.2010. Sanoma Media Finland Oy. Viitattu 1.2.2011.
45. ↑  BEST PLAYERS PER GAME (pdf)  5.1.2011. IIHF.  Arkistoitu 5.1.2016. Viitattu 17.11.2016. (englanniksi)
46. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 6.5.2019. (slovakiksi)
47. ↑  2008 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 6.5.2019. (slovakiksi)

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen